আগামীকাল সকাল থেকে মকর সংক্রান্তির পুণ্যযোগ, গঙ্গাসাগরে পূণ্যার্থীর ঢল

কোয়েল মন্ডল, গঙ্গাসাগর: মঙ্গলবার সকাল থেকে শুরু মকর সংক্রান্তির (Makar Sankranti) পুণ্যযোগ (Punyoga)। চলবে পরদিন বুধবার সকাল পর্যন্ত। মাহেন্দ্রক্ষণের আগেই সাগরমেলায় (Gangasagar) পৌঁছে গিয়েছে লক্ষ লক্ষ পূণ্যার্থী। আজ সকাল থেকে পূণ্যার্থীর ঢল নামবে।

আজ দিনভর পূণ্যার্থীরা (Millions pilgrims) মেলায় আসবে বলে প্রশাসন সূত্রে খবর৷ ইতিমধ্যে কলকাতার বাবুঘাট থেকে সাগরমেলা স্পেশাল বাসের সারি কাকদ্বীপের লট নং আটের দিকে।

এছাড়া বিভিন্ন বাফার জোনেও বাস ও পুণ্যার্থীরা অপেক্ষায়। আজ দিনভর নির্বিঘ্নে পুণ্যার্থীদের মেলায় পৌঁছানোর ব্যবস্থা করাই মূল চ্যালেঞ্জ।

এবার কাকদ্বীপের লট নং আটে পূণ্যার্থীর চাপ কমাতে মুড়িগঙ্গা নদীতে রাখা হয়েছে ৯টি বড় বার্জ। এই বার্জগুলিতে একসঙ্গে তিন হাজার যাত্রী পারাপার করা যাবে। কাকদ্বীপের ৫টি জেটি দিয়ে যাত্রী পারাপার চলছে। অনেক পূণ্যার্থী আবার আগেভাগে পূণ্যস্নান সেরে বাড়ির পথে।

মাহেন্দ্রক্ষণের আগেই রবিবার বিকেল পর্যন্ত ৪২ লক্ষ পূণ্যার্থীর সমাগম হয়েছে সাগরমেলায়।

আরও পড়ুন: দক্ষিণবঙ্গে বাড়বে তাপমাত্রা, বেশ কয়েকটি রাজ্যে বৃষ্টির পূর্বাভাস

রবিবার বিকেল পর্যন্ত দুজন অসুস্থ পুণ্যার্থীকে সাগর মেলা থেকে এয়ার অ্যাম্বুলেন্সে করে কলকাতার হাসপাতালে নিয়ে যাওয়া হয়েছে। রবিবার বিকেল পর্যন্ত মেলায় ১০৬ জন পূণ্যার্থী নিখোঁজ হয়েছেন। ১০৩ জন প্রিয়জনের কাছে ফিরে গিয়েছেন। এখনও পর্যন্ত সাগর মেলায় ২৮টি পকেটমারের ঘটনা ঘটেছে। গ্রফতার হয়েছে ১৫ জন দুষ্কৃতীকে। গঙ্গাসাগরের মেগা কন্ট্রোল রুম থেকে ২৪ ঘন্টা মেলার প্রতিটি পয়েন্টের উপর নজরদারি চালাচ্ছে প্রশাসন।

আজ দিনভর মেলায় পূণ্যার্থীদের আগমন ঘটবে।সকাল থেকেই কাকদ্বীপের লট নাম্বার ৮ এবং নামখানা পয়েন্টে ভিড় জমিয়েছেন বহু পূণ্যার্থী। একই ছবি কপিলমুনি আশ্রমের সামনেও। কপিলমুনি আশ্রমে পূজা দিতে ড্রপ গেট গুলিতে পুণ্যার্থীরা অপেক্ষারত। সকাল থেকে সাগর তটে পূণ্য স্নানে উপচে পড়া ভিড় রয়েছে।

অন্যদিকে উত্তরপ্রদেশের প্রয়াগরাজে মহাকুম্ভ থাকলেও ১ কোটির বেশি পূর্ণ্যার্থী সাগর মেলায় আসবেন বলে সাংবাদিক সম্মেলন থেকে বললেন মন্ত্রী অরূপ বিশ্বাস। এখনও পর্যন্ত মেলায় উত্তর প্রদেশের বাসিন্দা ৫৯ বছরের অবদেশ তেওয়ারি নামে এক পুণ্যার্থীর মৃত্যু হয়েছে।

দেখুন অন্য খবর-